CELEX: 62016TN0730
Language: sl
Date: 2016-10-13 00:00:00
Title: Zadeva T-730/16: Tožba, vložena 13. oktobra 2016 – Espírito Santo Financial Group/ECB

12.12.2016   
            
            
               SL
            
            
               Uradni list Evropske unije
            
            
               C 462/35
            
         Tožba, vložena 13. oktobra 2016 – Espírito Santo Financial Group/ECB
   (Zadeva T-730/16)
   (2016/C 462/45)
   Jezik postopka: angleščina
   
      Stranki
   
   
      Tožeča stranka: Espírito Santo Financial Group SA (Luksemburg, Luxembourg) (zastopnika: R. Oliveira in S. Estima Martins, odvetnika)
   
      Tožena stranka: Evropska centralna banka (ECB)
   
      Predlogi
   
   Tožeča stranka Splošnemu sodišču predlaga:
   
               —
            
            
               naj odločbo Evropske centralne banke (ECB) z dne 31. avgusta 2016 na podlagi sklepa ECB/2004/3 o zavrnitvi celovitega dostopa do sklepa ECB z dne 1. avgusta 2014, s katerim je bil začasno razveljavljen status družbe Banco Espírito Santo S.A. kot nasprotne stranke v monetarni politiki Eurosistema in ji je bilo naloženo, da v celoti plača svoje dolgove do Eurosistema, ter ji je bil zavrnjen celovit dostop do povezanih dokumentov ali odločb organov ECB, razglasi za nično;
            
         
               —
            
            
               naj toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest razlogov.
   
               1.
            
            
               Prvi tožbeni razlog: sporno odločbo o zavrnitvi dostopa do zahtevanih informacij iz sklepov Sveta ECB je treba zaradi kršitve obveznosti obrazložitve razglasiti za nično.
            
         
               2.
            
            
               Drugi tožbeni razlog: sporno odločbo o zavrnitvi dostopa do zahtevanih informacij iz sklepov Sveta ECB je treba razglasiti za nično, ker so v njej napačno razlagane in zato kršene prva, druga in sedma alinea člena 4(1)(a) Sklepa ECB/2004/3.
            
         
               3.
            
            
               Tretji tožbeni razlog: sporno odločbo o zavrnitvi dostopa do dodatnih informacij v predlogih izvršilnega odbora je treba zaradi kršitve obveznosti obrazložitve razglasiti za nično.
            
         
               4.
            
            
               Četrti tožbeni razlog: sporno odločbo o zavrnitvi dostopa do dodatnih informacij v predlogih izvršilnega odbora je treba razglasiti za nično, ker sta v njej napačno razlagani in zato kršeni druga in sedma alinea člena 4(1)(a) Sklepa ECB/2004/3.
            
         
               5.
            
            
               Peti tožbeni razlog: sporno odločbo o zavrnitvi dostopa do dodatnih informacij v predlogih izvršilnega odbora je treba razglasiti za nično, ker je v njej napačno razlagana in zato kršena prva alinea člena 4(2) Sklepa ECB/2004/3.
            
         
               6.
            
            
               Šesti tožbeni razlog: sporno odločbo o zavrnitvi dostopa do dodatnih informacij v predlogih izvršilnega odbora je treba razglasiti za nično, ker je v njej napačno razlagan in zato kršen člen 4(3) Sklepa ECB/2004/3.